**บทที่ 5**

**สรุปผลการวิจัย**

**สรุปผลการวิจัย**

การวิจัยเรื่อง “การประเมินความพึงพอใจขององค์การบริหารส่วนตำบลบ้องตี้ อำเภอไทรโยคจังหวัดกาญจนบุรี” โดยมีวัตถุประสงค์ในการวิจัย คือเพื่อประเมินระดับความพึงพอใจของประชาชนที่มีต่อการให้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี จำนวน   
5 ภาระงาน ประกอบด้วย

1. โครงการด้านการอนุรักษ์ประเพณีท้องถิ่นทอดสะพานค้ำต้นโพธิ์

2. โครงการด้านท้องถิ่นอาสาปลูกป่าเฉลิมพระเกียรติ “จิตอาสา สร้างป่า รักษ์น้ำ”

3. โครงการด้านงานส่งเสริมอาชีพ

4. โครงการด้านการพัฒนาป่าชุมชน

5. โครงการด้านงานสาธารณสุขมูลฐาน

ซึ่งการวิจัยในครั้งนี้เป็นการวิจัยเชิงสำรวจ (Survey) โดยใช้แบบสอบถามเป็นเครื่องมือในการรวบรวมข้อมูลและกลุ่มตัวอย่างที่ศึกษาในครั้งนี้ คือ ผู้ที่มีส่วนไดสวนเสียที่มาขอรับหรือใช้บริการของ องค์การบริหารส่วนตำบลบ้องตี้ อำเภอไทรโยค จังหวัดกาญจนบุรี จำนวน 360 คน โดยใช้วิธีการสุ่มแบบตามความสะดวก (Convenience หรือ Accidental Sampling) นำมาวิเคราะห์ข้อมูลเชิงสถิติพรรณนาแสดงค่าจำนวน ร้อยละ ค่าเฉลี่ยและส่วนเบี่ยงเบนมาตรฐาน ซึ่งสามารถสรุปผลการวิจัยได้ ดังนี้

**ผลการศึกษาข้อมูลเกี่ยวกับลักษณะส่วนบุคคลของผู้ตอบแบบสอบถาม** พบว่า ผู้ตอบแบบสอบถามส่วนใหญ่เป็นเพศชาย มีอายุระหว่าง 46 – 55 ปี การศึกษาระดับมัธยมศึกษาตอนปลายหรือเทียบเท่า/ปวช. อาชีพเกษตรกร รายได้เฉลี่ยต่อเดือน 5,001 – 15,000 บาท และขอรับบริการจากองค์การบริหารส่วนตำบลบ้องตี้ โดยเฉลี่ย 3 – 5 ครั้งต่อปี

**ผลการแจกแจงข้อมูลเกี่ยวกับความพึงพอใจต่อการให้บริการขององค์การบริหารส่วนตำบลบ้องตี้** ผู้ตอบแบบสอบถาม มีระดับความพึงพอใจที่มีต่อการดำเนินงาน การให้บริการขององค์การบริหารส่วนตำบลบ้องตี้ อำเภอไทรโยค จังหวัดกาญจนบุรี ในภาพรวม อยู่ในระดับมากที่สุด ด้วยค่าเฉลี่ยที่ 4.55 คิดเป็นร้อยละ 91.19 และเมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในด้านการพัฒนาป่าชุมชน ในระดับมากที่สุด ด้วยค่าเฉลี่ยที่ 4.62 คิดเป็นร้อยละ 92.56 รองลงมาได้แก่ ความพึงพอใจในด้านงานส่งเสริมอาชีพ ในระดับมากที่สุด ด้วยค่าเฉลี่ยที่ 4.59 คิดเป็นร้อยละ 91.92 ความพึงพอใจในด้านด้านงานสาธารณสุขมูลฐาน ในระดับมากที่สุด ด้วยค่าเฉลี่ยที่ 4.53 คิดเป็นร้อยละ 90.72 ความพึงพอใจในด้านโครงการอาสาปลูกป่าเฉลิมพระเกียรติ “จิตอาสา สร้างป่า รักษ์น้ำ” ในระดับมากที่สุดด้วยค่าเฉลี่ยที่ 4.52 คิดเป็นร้อยละ 90.52และความพึงพอใจในด้านการอนุรักษ์ประเพณีท้องถิ่นทอดสะพานค้ำต้นโพธิ์ ในระดับมากที่สุด ด้วยค่าเฉลี่ยที่ 4.51 คิดเป็นร้อยละ 90.24 ตามลำดับ และหากพิจารณาแต่ละภาระงาน พบว่า

**ภาระงานที่ 1** ความพึงพอใจที่มีต่อการให้บริการด้านโครงการอนุรักษ์ประเพณีท้องถิ่นทอดสะพานค้ำต้นโพธิ์ เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง มีดำเนินการเพื่อการส่งเสริมอนุรักษ์วัฒนธรรมประเพณีท้องถิ่นอย่างต่อเนื่อง รองลงมา คือ จัดทำหรือรวบรวมข้อมูลด้านศิลปวัฒนธรรม ประเพณีท้องถิ่นทอดสะพานค้ำต้นโพธิ์ตามภูมิปัญญาท้องถิ่น และจัดให้มีหรือสนับสนุนกิจกรรมที่เสริมความรู้แก่เด็กและเยาวชนเกี่ยวกับส่งเสริม วัฒนธรรมประเพณีท้องถิ่นทอดสะพานค้ำต้นโพธิ์ ในระดับมากที่สุด ด้วยค่าเฉลี่ย 4.57, 4.52 และ 4.51 คิดเป็นร้อยละ 91.40, 90.40 และ 90.20 ตามลำดับ

**ภาระงานที่ 2** ความพึงพอใจที่มีต่อโครงการอาสาปลูกป่าเฉลิมพระเกียรติ “จิตอาสา สร้างป่า รักษ์น้ำ” เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง กิจกรรมก่อให้เกิดความมีจิตอาสา มีการแบ่งปัน การช่วยเหลือเกื้อกูลซึ่งกันและกัน ร่วมมือกัน รองลงมาคือ อบต.สนับสนุนให้มีการจัดกิจกรรมเพื่อทำประโยชน์แก่ส่วนรวม และมีความพึงพอใจในการจัดกิจกรรม“จิตอาสา สร้างป่า รักษ์น้ำ” ในระดับมากที่สุด ด้วยค่าเฉลี่ย 4.63, 4.56 และ 4.52 คิดเป็นร้อยละ 92.60, 91.20 และ 90.40 ตามลำดับ

**ภาระงานที่ 3** ความพึงพอใจที่มีต่อการให้บริการด้านงานส่งเสริมอาชีพ เมื่อพิจารณาเป็นรายข้อพบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต.ฯ มีการประชาสัมพันธ์และติดตามประเมินผลการดำเนินงานและความก้าวหน้าของกลุ่มอาชีพ รองลงมาคือ อบต.ฯ มีการจัดกิจกรรมเพื่อการมีส่วนร่วมฝึกอาชีพและฝึกปฏิบัติจริงตามขั้นตอน และอบต.ฯ มีเจ้าหน้าที่ให้คำปรึกษา แนะนำ กลุ่มอาชีพ ในระดับมากที่สุด ด้วยค่าเฉลี่ย 4.73, 4.71 และ 4.56 คิดเป็นร้อยละ 94.60, 94.20 และ 91.20 ตามลำดับ

**ภาระงานที่ 4** ด้านความพึงพอใจที่มีต่อการให้บริการด้านการพัฒนาป่าชุมชน เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง อบต.ฯ มีโครงการการพัฒนาป่าชุมชน อย่างต่อเนื่อง รองลงมา คือ อบต.ฯ มีแนวการพัฒนาป่าชุมชนในพื้นที่ และอบต.ฯ มีการประชาสัมพันธ์ โครงการการพัฒนาป่าชุมชนอย่างทั่วถึง ในระดับมากที่สุด ด้วยค่าเฉลี่ย 4.71, 4.69 และ 4.68 คิดเป็นร้อยละ 94.20, 93.80 และ 93.60 ตามลำดับ

**ภาระงานที่ 5** ความพึงพอใจที่มีต่อด้านงานสาธารณสุขมูลฐาน เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีระดับความพึงพอใจในเรื่อง การจัดอบรมให้ความรู้ด้านสุขภาพอนามัยแก่ประชาชน รองลงมา คือ การให้บริการ มีความเหมาะสม มีการส่งเสริมสุขภาพในชุมชนอย่างสม่ำเสมอ และส่งเสริมให้ประชาชนมีส่วนร่วมในการจัดบริการสาธารณสุข ด้านสิ่งแวดล้อม ในระดับมากที่สุด ด้วยค่าเฉลี่ย 4.57, 4.55 และ 4.54 คิดเป็นร้อยละ 91.40, 91.00 และ 90.80 ตามลำดับ

**ข้อเสนอแนะเชิงบริหาร**

**ด้านนโยบาย**

1. ควรกำหนดและชี้แจงนโยบายที่ชัดเจนเกี่ยวกับการบริหารงานในแต่ละด้านต่อสาธารณะชนอย่างทั่วถึง

2. ควรมีนโยบายที่มุ่งเน้นความสำคัญต่อโครงการต่าง ๆ รวมทั้งสนับสนุนการดำเนินกิจกรรมที่เป็นประโยชน์ต่อสังคมในชุมชนในพื้นที่

3. ควรประสานความร่วมมือกับหน่วยงานภายในที่เกี่ยวข้องกับงานในแต่ละด้านเพื่อความเข้าใจของประชาชนต่อการดำเนินงานขององค์การบริหารส่วนตำบล

**ด้านการปฏิบัติ**

1. ควรประชาสัมพันธ์โครงการต่าง ๆ ให้ชัดเจนและทั่วถึงในทุกชุมชนและหมู่บ้าน

2. ควรให้ความรู้และชี้แจงระเบียบ กฎหมาย ข้อบังคับ ให้กับประชาชนในพื้นที่รับทราบอย่างทั่วถึงและเข้าใจ

3. ควรจัดกิจกรรมส่งเสริมการมีส่วนร่วมในการดำเนินงานขององค์การบริหารส่วนตำบลและประชาชนให้ทั่วถึงและมากยิ่งขึ้น